lflage/wiki-talks huggingface dataset:
Vita:Cannibal Corpse

message: Mélyen Tisztelt Szerkesztő Úr/Hölgy! Az együttes zenei stílusát azért pótoltam a szóval mert hivatalosan (Technical) Death Metal stílusban űzik az ipart nem csak simán Death Metal-ban. Efelől utánanézhet a www.rockerek.hu zenekarok menüjében a "C"-betűnél. A C.Corpse a 2. sorban van. Itt is minden le van róluk írva ami fontos. Igaz nem ez a zenekar(ok) hivatalos honlapja viszont épp olyan szigorú szabályok vonatkoznak erre az oldalra is mint a Wikipédiához. Tehát ha valaki egy zenekarról szeretne profilt feltenni ugyanúgy az érintett zenekar engedélyére van szükség ott is! Ezért is merem ajánlani. PRÓBÁLTAM!!!!!!
replies: text: Először is, tedd ki az aláírásodat a bejegyzés végére, hogy ne kelljen nyomozni, ki vagy. A 10. ikonra kell kattintani a szerkesztőképernyő tetején. Másrészt a hozzászólás címének nem érdemes a szócikk címét adni, mindenki tudja, hogy róluk lesz szó, mert az ő vitalapjukon vagy. A hozzászólás címében az érintett témát jelöld meg! – Ary vita 2009. július 27., 22:59 (CEST)
Kifogásaim a műfaji megjelöléseddel kapcsolatban: 
* Helyesen írva Technical death metal, nem kell semmilyen zárójel.
* Ha véleménykülönbség van egy adott témában, érdemes megnézni az angol wikipédián a kérdéses szócikket, azt pármillióval többen szerkesztik és az ilyen ügyeket, ha voltak is, már rég lejátszották.
* A Cannibal Corpse szubjektíve, akár lehetne "technikás" death metal csapat is, viszont objektíve nem tartozik ebbe a stílusba, lásd :en:Cannibal Corpse és :en:Technical death metal! 
* A Cannibal Corpse-t egyébként nevezik gore death metalnak is a véres-beles dalszövegek és lemezborítók miatt, brutal death metalnak is a súlyosságuk miatt és egyesek technikás death metalnak is mondják, pedig akár a Suffocation vagy az Atheist, akár más bandák jóval technikásabb, bonyolultabb dalszerkezetekkel dolgoznak.
* Lényeg a lényeg, hogy a Cannibal Corpse az egyik legjobb death metal zenekar. Így egyszerűen és szimplán.– Ary vita 2009. július 27., 22:59 (CEST)
thread_title:  Műfaj 

message: Zenei és technikai tudásuk és hírnevük miatt ez nagyon fontos bővítés.
replies: text: Attól, hogy másik user nevet is használsz, mint a Dupla Szufla, még lehet tudni, hogy ki az. – Ary vita 2009. augusztus 11., 22:15 (CEST)
thread_title:  Kannibál Hulla
Vita:Boszniai piramisok völgye

message: Nem csak Európa, hanem a világ legnagyobb piramisai ezek.
replies: text: A Mount Everest nagyobb. Tombenko vita 2016. március 17., 12:03 (CET)

message: Általában az egyiptológia tagadja a piramisok esetében a kötőanyag használatát, úgyhogy ezt a hasonlóságot óvatosabban kellene emlegetni. Más kérdés, hogy van kötőanyag az általam eddig meglátogatott kilenc kőpiramis közül nyolcnál. Kár, hogy a "láttam" nem forrás. :) (I. Amenemhat piramisánál is lehet, de ott nem találtam olyan helyet, ahol ezt el tudtam volna dönteni.) – HoremWeb szavak mondása 2009. július 28., 21:33 (CEST)
"A vizsgálatok megerősítették, hogy ez az anyag kétszer erősebb a ma használatos betonnál, a kötőanyag pedig kálciumhidroxid, mely kálciumkarbonáttá alakult át. Ez a képződmény is természetes eredetű konglomerátumnak bizonyult." Ha kimutatható a mészhidrát->kálciumkarbonát folyamat, akkor az csak mesterséges lehet, mivel ilyen a természetben nem létezik.
thread_title:  Kötőanyag az egyiptomi piramisokban 

message: Valaki forráskéréssel jelölte meg a következőt: „Egy 34 000 éves deszkadarabon találták a feliratokat, de ez csak a Magyar Nemzet egy cikkében volt olvasható”. Mégis mire gondolt? A szerző tüntesse fel forrásként mindazon helyeket, ahol nem írtak erről? Inkább a forráskérőnek kéne felmutatnia még egy helyet, amelyik írt róla a „Magyar Nemzet”-től függetlenül. --Auguste vita 2011. április 16., 23:28 (CEST)
Ezt az ominózus mondatot én írtam bele, miután megtaláltam a Magyar Nemzet adott cikkét és elolvastam, és ezen kívül sehol sem találtam még hasonló adatot sem. De sajnos azóta sem tudom újra előkeríteni, hogy belinkeljem. Szerintem a forráskérés arra (is?) vonatkozna, hogy kéne az adott cikk megjelenési adata hozzá. Ezért nem vettem ki eddig a forráskérést, mert valahol igaza van. LApankuš→ 2011. április 16., 23:35 (CEST)
A piramis c. szócikkben is említik ezt, sőt kész tényként szerepelt ott is! Még hány helyen kell előfordulnia Varga Gézának (akár név nélkül)? Doncseczvita 2018. április 7., 08:01 (CEST)
thread_title:  Forráskérés negatív tényről
Vita:Hófehérke és a hét törpe (film, 1937)

message: "Fantasy" – vaskos műfaji tévedés. Ez a szörnyű kifejezés a nyolcvanas évek médiháborúinak terméke. A Hófehérke egész egyszerűen mesefilm, és semmi más. MZ/X vita 2015. december 3., 21:38 (CET)
thread_title:  Fantasy
Vita:Szerencsi Éva

message: Sziasztok!
Javasolnám felvenni a szinkronszerepei közé a két első, magyar szinkronnal megjelent Snoopy rajzfilmet (Snoopy, gyere haza - 1972, magyarországi bemutatása: 1988; és Barátunk, Charlie Brown - 1969, magyarországi bemutatása: 1990), amelyekben igen sajátos megoldással a gyerekeket, függetlenül a nemüktől, színésznők szinkronizálták. Ezekben volt a főszereplő, Charlie Brown magyar hangja Szerencsi Éva. Gyermekkorom nagy kedvencei voltak ezek a mesék és borzasztóan sajnálom, hogy a többi szinkronizált részekben már szakítottak ezzel a gyakorlattal.
Üdv: Kalocsai Tamás vita 2017. augusztus 16., 11:33 (CEST)
thread_title:  További szinkronszerepei
Vita:Kevin Bacon

message: A cikket át kellene dolgozni, vagy lektorálni. Úgy tűnik angolból lett fordítva és a megfogalmazások nem mind jók. – Silvio Üzenj! 2009. október 9., 09:22 (CEST)
thread_title:  Átdolgoz sablon 

message: ...A következő év, amit csillagokkal díszített egy Christopher Guest vígjáték, A nagy film, ami egy olyan filmdiákról szól, akinek a túlzott büszkesége bajhoz vezette miután megvalósította azonnali Hollywoodját...
..., ezért Bacon visszatért váró asztalokhoz és ahhoz, hogy színházban betöltött kicsi szerepekért felvételezzen...
Ezeket a részeket kivettem, fogalmam sincs mit akar jelenteni, szerintem más se.. O.pal222 vita 2010. január 31., 17:06 (CET)
thread_title:  Értelmezési probléma
Vita:Thewrewk-kódex

message: A cikk szerint a kódex alapszövege három másoló munkája, az első, a harmadik és az ötödik „kézé”, továbbá kiderül az is, hogy a harmadik „kéz” kiléte is ismert, ő volt Sövényházi Márta. Ellenben az utóbbinak tulajdonított oldalak számai még csak véletlenül sem szerepelnek az alapszöveghez társított oldalszámok között és vicaverza. Ezt nem ártana rendbe tenni. Solymári vita 2024. január 2., 16:27 (CET)
thread_title:  Ellentmondás
Vita:Magyar kódexek listája

message: A Bécsi és a Müncheni nem ugyanaz. Csak nem akarom beírni. Vélemény? – eLVe kedvesS(z)avak 2009. augusztus 4., 17:21 (CEST)
Gyűjtögetés folyik, nyugodtan írd be a véleményed, vagy ha van új adat. – VadszederkeMágika 2009. augusztus 4., 17:22 (CEST)
thread_title:  Huszita-kódex?
Vita:Nyugalomnap

message: Határozottan ellenzem és nem is értem a szombat és a vasárnap egy szócikkbe történő összevonását a nem is létező "Nyugalomnap" címszó alatt. Javaslom az ebben lévő szombattal kapcs. részeket a Szombat cikkbe áttenni, a maradékot meg a Vasárnapba (mindkettő csonk). Nyugalomnap terminus (kb. jóm menúchá) nincs a héberben. A Sabbát az Sabbát. – eLVe kedvesS(z)avak 2009. július 28., 20:13 (CEST)

message: A muszlimok számára a péntek a megszentelt nap a szombat vagy a vasárnap helyett, így annak is helye lenne ebben a gyűjtőszócikkben! 82.131.210.163 (vita) 2010. július 29., 19:31 (CEST)
thread_title:  A péntek hiányzik! 

message: Szerintem nincs ilyen szó, hogy "nyugalomnap", legfeljebb pihenőnap, de az végülis nem feltétlenül szombat vagy vasárnap, lehet bármilyen munkaszüneti nap is. Ha már mindenképpen egy szócikkben kell szerepeltetni a szombatot és a vasárnapot, úgy kéne megoldani, hogy még ennél is általánosabb legyen, tehát beleférjen a muzulmán péntek vagy az egyéb vallások egyéb előírásai olyan időszakokra, amikor tilos dolgozni. Ilyesféle címe kéne, hogy legyen: Munkaszünetre vonatkozó vallási előírások. Hülyén hangzik, de pontos. Arpadapo vita 2011. február 15., 06:28 (CET)
thread_title:  Kifogásaim 

message: Az oldalnak a Wikipédia alapszabályai szerint egy semleges nézőpontúnak kellene lenni, ehelyett erősen hittérítő jellege van az adventisták felé! --94.27.165.184 (vita) 2012. február 13., 06:11 (CET)
thread_title:  szombat/vasárnap
Vita:Erdélyváros

message: isstenem, végre, a kiskunfélegyházi Zamenhof utca! olyan régen vágytam rá, hogy erről megtudjak mindent, amit lehetséges!!! ugye lesz cikk a többi kiskunfélegyházi utcáról is, ugyeee? hogy létezhetett eddig enélkül a wikipédia???  – Alensha sms 2009. július 28., 23:19 (CEST)
replies: text: Hát ilyen formában tényleg hót fölösleges volt létrehozni... –  OrsolyaVirágHardCandy 2010. április 7., 23:38 (CEST)
replies: text: :megcsapkodjam miatta a Cicát? Alensha 2010. április 8., 00:03 (CEST)
thread_title:  Utca szócikk
Vita:Kiskunfélegyháza utcaneveinek listája

message: hát én erre már nem mondok semmit, Satak. – Alensha sms 2009. július 28., 23:21 (CEST)

message: Wikipédia:Törlésre javasolt lapok/Kiskunfélegyháza utcaneveinek listája
thread_title:  Törlési megbeszélés eredménye
Vita:Filmzene

message: Érdemes lenne a magyar filmzenetörténetről is írni. A külföldön sikert elért magyarok körét is lehetne bővíteni például a két Kozmával, Brodszky Miklóssal ... 
A hosszú felsorolásokat javaslom oszlopba rendezni.! – Kispados vita 2009. július 29., 06:29 (CEST)
Összeszedtem néhány magyar vonatkozást is, de aki nálam profibb a témában, egészen nyugodtan egészítse ki! – Nobli vita 2009. július 30., 15:34 (CEST)
Én gratulálok a laphoz. Én is terveztem a megírását, de örülök, hogy már csak néhány filmzeneszerző van akit meg kell írni. Szép munka. - Gett vita 2009. augusztus 2., 23:43 (CEST)
Köszönöm szépen! És örülök minden javításnak és kiegészítésnek, mert még van hová fejleszteni. :-) – Nobli vita 2009. augusztus 3., 08:08 (CEST)
Egy kicsit a neveket kiegészítettem, és oszlopokba tettem. Igyekszem zeneszerzőkről írni akikről csak tudok, de rengetegen vannak :-) - Gett vita 2009. augusztus 3., 09:40 (CEST)

message: Édesapám barátja egy időben mozigépészként dolgozott. Elbeszélése szerint a Vitaphone 30 cm-es 33-as fordulatszámú lemezeket használt. A fonográf ebben a szócikkben fordítási hiba. Természetesen Berliner eljárással írt lemezek voltak. A lemezek nem lehettek viaszlemezek, mert néhány lejátszás után elkoptak volna. Szerintem sellak lemezek voltak (amit a népnyelv bakelitnek nevez). 
Érdemes volna Pulváryról is írni. A hang-szinkronizáló készüléke az Elektrotechnikai Múzeumban megtekinthető. Üdv, János ZJ vita 2009. november 20., 22:11 (CET)
thread_title:  Vitaphone
Vita:Cezar Antonovics Kjui

message: ... a francia változat szerint Benjaminus latin formában. Megnéztem az orosz nyelvű lapon is, mert bár a nyelvet nem, a betűket ismerem, mert igen bánt ez a Venyiamin, és úgy érzem, hogy ott, az orosz alakban el van írva. Felteszem, hogy a magyar lapra onnan származott, nem fordítva. Elírt alakot nehéz helyesen átírni. Utánajárni nem tudok, ezért megállok itt. Mivel a kedves papa francia volt, úgy vélem, csak Benjamin a zeneszerző második neve, nem pedig Venjamin. (Megjegyzem, a spanyoloknál és a katalánoknál nincs ilyen baj, ott a v-t b-nek olvassák és pont, de ez ebben az esetben csak érdekesség, nincs köze az eredeti gondolathoz). Ha még ötlök vagy botlok, írok. Isten megáldjon Benneteket! Winterrose havas tüskebokor 2012. október 6., 19:54 (CEST)
thread_title:  A második keresztnév...
Vita:Lars Ulrich

message: Láthatóan az enwiki szócikk és az allmusic.com oldalán található biográfia a direkt forrás, de időnként durva félrefordítások vannak. Többet is javítottam, de az egész szócikket ellenőrizni kellene.  – Ary vita 2010. július 23., 16:04 (CEST)
thread_title:  Lektorálandó 

message: Ez így nem lesz jó emberek. A Metallica teljes történetét nem kellene itt újra elővezetni. Arra ott a Metallica szócikk. A sztori eleje érdekes max, hogy hogyan alapította meg az együttest, esetleg, hogy az egyes korszakokban mennyire változott a dobolása (de arra meg ott a Stílus szakasz), és kész. A többit mindenki olvassa el a Metallicánál. Jason Newsted kilépése, meg hogy a zenekar mikor merre turnézott, nem érdekes itt. Ez Lars Ulrich szócikke. – Ary vita 2010. szeptember 15., 20:49 (CEST)
replies: text: Bocsi, csak azért írtam be, hogy valamiből kiinduljak. Keresgélek a neten különböző dolgokat vele kapcsolatban, csak elég kevés anyag van. Folyamatosan alakítom át az egész cikket. Csak egy kis türelem kell, mert kevés időm van rá a suli miatt. Ha kicsit besegítenél, vagy akárki más besegítene azt megköszönném. - Joilt vita 2010. szeptember 15., 22:00 (CEST)
Ha megnézed az angol verziót, láthatod milyen szépen tömören össze lehet foglalni az egészet. Nem kell telepakolni az élete minden percéről, meg az ahhoz tartozó összes idézettel. A kevesebb néha több. Nem kell elveszni a részletekben! Ha besegítek, akkor megy a kukába a fele cikk, de nagyon szívesen. – Ary vita 2010. szeptember 16., 10:11 (CEST)
Nézd meg a James Hetfield szócikkben a Metallica részt! Ennyi kell, semmi több. Csak, ami közvetlenül az adott zenészhez kapcsolódik. – Ary vita 2010. szeptember 16., 19:44 (CEST)
Na, átszabtam. Ami a Metallica-sztori annak a Metallica szócikkben a helye (egyébként szóról szóra duplikálva volt itt). – Ary vita 2010. szeptember 20., 16:49 (CEST)
thread_title:  Metallica
Vita:Káros az egészségre

message: Nem tracklistán kívül semmilyen más információt nem tartalmaz. A WP:NEM szerint A Wikipédia-szócikkek nem csak egy mű cselekményének ismertetői. A Wikipédia a könyveket, filmeket és más műveket enciklopédikus tartalomként kezeli. Nos, ezen a szócikken messze nem tükröződik... December vita 2010. március 22., 00:05 (CET)
Ez maximum csonk. Ne akard öt nap alatt töröltetni! – Ary vita 2010. március 22., 12:06 (CET)
thread_title:  Szubcsonk, mert...
Sablonvita:Úszó infobox

message: Gratulálunk, hogy a legkorszerűbb termékünket választotta! Biztosítjuk róla, hogy az úszó infobox megfelelő ápolás és karbantartás mellett sokáig fog örömöt szerezni önnek és családjának, és élettartamának végéig jól fog úszni. Kérjük, gondosan őrizze meg ezt a használati útmutatót!
#Az úszó infobox házi használatra való. Fürdőkádban, kerti medencében, vizespohárban használható. Tengerben, folyóban úsztatni tilos!
#Az úszó infobox mérsékelten vízálló. Egyszerre maximum fél óráig úsztassa, utána alaposan szárítsa ki a napon, különben megfullad!
#Az úszó infobox szabványos, megfelel az i=1-től 5000-ig FCC i előírásoknak, a TÜV és az ISO kilencmillió minősítésnek. De azért gyerek kezébe nem való!
#Az úszó infobox kézzel is működtethető, de igazán látványos eredményt 380 voltos váltóárammal érhetünk el. Az ehhez szükséges csatlakozó nem gyári tartozék, külön megvásárolható.
#Az úszó infoboxot olajban, levesben, adósságban úsztatni tilos, mivel ez a készülék károsodásához vezethet, és balesetveszélyt okoz.
#A készüléket ne csatlakoztassa a horgászbothoz, ez nem olyan úszó!
#A nem rendeltetésszerű használatért felelősséget nem vállalunk!
Kellemes úsztatást kíván:
Bináris ide 2009. július 29., 14:28 (CEST)
Na, akkor nemcsak én értettem félre, hogy mi ez :D – Alensha sms 2009. július 30., 03:32 (CEST)
Miért, még ki? :-D Bináris ide 2009. július 30., 07:38 (CEST)
thread_title:  Használati utasítás 

message: Az éremtáblázat opciót kivettem, ugyanis folyamatban van a  és társai kiiktatása és infobox forátumú éremtábla létrehozása (), ezért a táblázatokat egyelőre kiszedtem a cikkekben külön a szövegbe, és majd le lesznek cserélve új érem infoboxra, amint végleges lesz az állapota. – Timish   sablongyár üzenőfal  2010. július 14., 12:07 (CEST)
thread_title:  Éremtáblázat ki
Wikipédia-vita:Szavazás/WT-irányelv módosítása (2009)

message: ===2. kérdés===
2. kérdés eredménye: B
betű	pont
a   	1
b   	3
c   	2
d   	0
 	a 	b	c 	d
a	0 	3	8 	13
b	15	0	17	18
c	9 	2	0 	12
d	2 	1	2 	0
===3. kérdés===
3. kérdés eredménye: B
betű	pont
a   	1
b   	2
c   	0
 	a 	b	c
a	0 	4	9
b	16	0	18
c	5 	1	0
thread_title: Eredmények

message: 2. kérdés eredménye: B
betű	pont
a   	1
b   	3
c   	2
d   	0
 	a 	b	c 	d
a	0 	3	8 	13
b	15	0	17	18
c	9 	2	0 	12
d	2 	1	2 	0
thread_title: 2. kérdés

message: 3. kérdés eredménye: B
betű	pont
a   	1
b   	2
c   	0
 	a 	b	c
a	0 	4	9
b	16	0	18
c	5 	1	0
thread_title: 3. kérdés

message: Picike magyarázatot tudna valaki írni? Az mi jelent, hogy a:b:c = 1:2:0 pont? –  Zimmy  2009. július 29., 19:57 (CEST)
replies: text: Az eredmény Condorcet módszer alapján készült. Az alsó táblázatokban látszik, hogy a különböző betűk hány esetben előzték meg a többit. Pl. az alsó táblázatban látszik, hogy A négyszer előzte meg B-t. Mindig azt a számot, ami több, mint az ellenkező, azt beszíneztem zöldre. Tehát pl. A négyszer előzte le B-t, de B 16-szor A-t, ezért a 16 lett zöld. Ezeket ha összeszámolod, látod, hogy melyik hány másikat előzött le. Az a legjobb választás, ami a legtöbb másikat előzte le. (Amelyik sorban a legtöbb zöld van, azaz amelyiknek a legtöbb pontja van.) Ha nem érthető, kérdezz nyugodtan. – Hunyadym Vita 2009. július 29., 20:03 (CEST)
replies: text: :Így már tökéletesen érthető. A betű és pont megfogalmazás kicsit félreérthető volt a magyarázat nélkül. Kérdés: Ha csak szimpla A-val válaszolok a szavazáson, akkor az inkluzíve megelőzi B-C-D-t? –  Zimmy  2009. július 30., 09:41 (CEST)
replies: text: ::Igen. (Így logikus, ha valaki azt mondja, hogy szerinte csak A elfogadható, akkor természetesen jobbnak találja B-nél, C-nél és D-nél.) – Hunyadym Vita 2009. július 30., 09:46 (CEST)
replies: text: :::Ja, de az azt követő sorrend nem automatice, gondolom. Tehát jobb lett volna,h a nem csak A-val szavaz, hanem az összes többi betűvel is. Peligro (vita) 2009. július 30., 09:49 (CEST)
replies: text: ::::Olyankor azt mondja, hogy utána mindegy neki, hogy melyik van, tehát nem nő a szám sem a B javára C ellen, sem a C javára B ellen. – Hunyadym Vita 2009. július 30., 09:54 (CEST)
thread_title: Mit jelent?

message: Tehát az eredmény: 
*Az eljárási rend módosítása elfogadva
*A megválasztott WT-nek 10 tagja lesz, póttag(ok)g/kal
*A WT felváltja a közösségi Szerkesztők szankcionálását.
Más: Mikor lép hivatalba az új WT? Szalakóta vita 2009. július 29., 20:47 (CEST)
replies: text: Már hivatalban van.  Cassandro  Ħelyi vita 2009. július 30., 11:19 (CEST)
replies: text: :Bizony, bizony... :) – Burumbátor Hyde Park Corner 2009. július 30., 11:32 (CEST)
thread_title: Eredmény
Vita:Labdarúgó-játékvezetés

message: Itt szerintem lehetne írni a többi sportág játékvezetéséről is. Vagy külön cikkben? – Madridista Ideírjad 2009. július 29., 17:11 (CEST)
thread_title:  További sportágak 

message: :Ezt a cikket masszívan át kéne dolgozni! Hogy jön ide a jogász és a játékvezető esete? A cikkben erősen sérül a semleges nézőpont elve. Kéretik átdolgozni, mert ez így kissé vicc-jellegű. –  OrsolyaVirágHardCandy 2010. május 3., 16:28 (CEST)
thread_title:  Átdolgozandó
Sablonvita:Több WP

message: Miért? Mert egy műhely esetén is érdemes ezt a sablont használni, mert az később bővülhet újabbakkal és így könnyebb bővetni. A szöveget ehhez igazítottam. - Csurla vita 2009. július 29., 18:42 (CEST)
thread_title: több helyett következő
Vita:143 (szám)

message: Van valami forrás arra, hogy a 143=I love/hete you ?
Még nem hallottam róla, hoax-nak tünik
Duhos vita 2009. július 29., 18:56 (CEST)
„továbbá a love és hate szavak 4 betűből állnak”, hát, hadd ne mondjam ki, mi minden van még 4 betűvel angolul :D amúgy sok google-találat van a 143 és i love you kifejezésekre együtt, túl elterjedt ahhoz, hogy hoax legyen... – Alensha sms 2009. július 30., 01:34 (CEST)
thread_title: 143 portszám
Vita:Hanuka

message: Én ennyire nem utasítanám el a karácsonnyal való kapcsolatot. A legtöbb kultúrában ebben az időben (a téli napforduló környékén) van valami hasonló ünnep, amely függetlenül attól, hogy milyen vallási/mitológiai történetet szőnek köré, végső soron mindegyik összefüggésbe hozható a napfordulóval, illetve a nappalok hosszabbodásával. A karácsonynál is ez a helyzet, ereedtileg a nappalok hosszabbodását ünnepelték, csak a keresztény egyház nem tűrhette, hogy egy pogány ünnepet megtartsanak, viszont maga az esemény túl jelentős volt ahhoz, hogy el tudják törölni, ezért inkább a saját mondakörét húzta rá az ünnepre. Úgy tudom, a hanukka esetében is hasonló a helyzet, szóval korrektebb lenne úgy fogalmazni, hogy mind a karácsony, mind a hanukka eredetileg ugyanazon a természeti eseményen alapul.
replies: text: Sajnos rosszul tudod, bár a cikk jól írja. A hanukkának semmi köze semmiféle természeti eseményhez és korábban keletkezett, mint a karácsony. – eLVe kedvesS(z)avak 2009. december 12., 08:31 (CET)
szerintem eleve gáz ilyeneket elemezni ebben a cikkben, a karácsony cikkben sincs benne, hogy „ez nem a keresztény hanukka”. esetleg akkor van értelme megemlíteni, ha a karácsonyi hagyományok hatással voltak rá (úgy tudom, a gyerekek megajándékozását onnan vették át, de lehet, hogy nem). a karácsonnyal ellentétben a hanukka szvsz azért nem a napfordulón alapul, mert nem akkor van :) Alensha 2010. december 5., 18:02 (CET)
thread_title: Zsidó karácsony

message: Nem lexikonszerű, hogy a cím feltesz egy kérdést, és az első szó erre válaszol. Ki gondolja úgy, hogy ez így nem megfelelő?
John, Doe 2011. december 15., 20:29 (CET)
thread_title:  A "Zsidó karácsony?" c. részhez 

message: A bevezető ezt írja: a zsidók egyik legfontosabb ünnepe. A Hanuka és a karácsony szakasz szerint viszont a hanuka a zsidó ünnepek közül a kevésbé jelentősek közé tartozik. Melyik az igaz? – Rlevente  üzenet 2016. december 27., 18:12 (CET)
Átírtam (és forrásoltam) mindkét szakaszt, hogy tisztázzam ezt a kérdést. – Malatinszky vita 2016. december 31., 22:22 (CET)
thread_title:  Fontossága
Vita:Abszolút monarchia

message: Na most ez valami töriórai jegyzetből van másolva? Bináris ide 2009. július 29., 22:53 (CEST)
az enyémből biztos nem, mert akkor sorminta is lenne a szélén :) – Alensha sms 2009. július 30., 03:21 (CEST)
de nem kicsit ,,szocialista' ' csak... :) -- Aaa3-other | Talk | Contribs 2009. október 10., 19:52 (CEST)

message: A bevezetőben - és itt-ott - reflektálatlan, idejétmúlt marxi frázisok találhatóak; nehezen elkülöníthetően a korszerű történeti felfogás elemeitől. A Hahner-cikk és az enwiki alapján kellene átdolgozni, alfejezetben megemlítve az esetleges eltérő - pl. marxi - felfogásokat is.--Petej vita 2012. február 12., 15:08 (CET)
thread_title:  Lektor